浸信會沙田圍呂明才小學

浸信會沙田圍呂明才小學係香港一間政府資助全日制男女基督教小學，喺新界沙田圓洲角路8號，呢間學校嘅聯繫中學係浸信會呂明才中學。

學校歷史
浸信會沙田圍呂明才小學源於「香港浸信會第一小學」，之後改名為「培愛小學」。喺1982年，搬到沙田第一城，成為「浸信會呂明才小學上午校」同「浸信會呂明才小學下午校」。喺1999年，「浸信會呂明才小學下午校」再搬到沙田圍而家嘅校舍，成為「浸信會沙田圍呂明才小學」。

2011年，創校校長鄧薇先女士退休，第二任校長由薛鳳鳴女士接任，2019年7月因為遊學團帳目風波而辭職，喺2019年9月1號正式離任，2019年9月暫時由前副校長溫衍超先生做署理校長。

薛鳳鳴請辭之後，校董會已經展開招聘校長程序，期望可以盡快搵到合適人才繼續領導學校。2020年8月12號獲教育局批准，署理校長溫衍超先生，喺2020年9月1號正式擔任校長。2022年9月1號溫衍超先生退休，尹紹光先生接任校長。

校長一覽

校友 

王家晴：香港女子組合COLLAR成員

類:香港小學
類:沙田區